LIETUVOS RESPUBLIKOS VIDAUS REIKALŲ MINISTRAS

ĮSAKYMAS

DĖL VIDAUS REIKALŲ MINISTRO 2020 M. LAPKRIČIO 6 D. ĮSAKYMO NR. 1V-1145 „DĖL SIENŲ VALDYMO IR VIZŲ FINANSINĖS PARAMOS PRIEMONĖS, ĮTRAUKTOS Į INTEGRUOTO SIENŲ VALDYMO FONDĄ, 2021–2027 M. PROGRAMOS VEIKSMŲ ĮGYVENDINIMO PLANO PATVIRTINIMO“ PAKEITIMO

2022 m. lapkričio 28 d. Nr. 1V-724

Vilnius

Pakeičiu Lietuvos Respublikos vidaus reikalų ministro 2020 m. lapkričio 6 d. įsakymą Nr. 1V-1145 „Dėl Sienų valdymo ir vizų finansinės paramos priemonės, įtrauktos į Integruoto sienų valdymo fondą, 2021–2027 m. programos veiksmų įgyvendinimo plano patvirtinimo“ ir jį išdėstau nauja redakcija:

„LIETUVOS RESPUBLIKOS VIDAUS REIKALŲ MINISTRAS

ĮSAKYMAS

DĖL SIENŲ VALDYMO IR VIZŲ POLITIKOS FINANSINĖS PARAMOS PRIEMONĖS, ĮTRAUKTOS Į INTEGRUOTO SIENŲ VALDYMO FONDĄ, 2021–2027 M. PROGRAMOS

VEIKSMŲ ĮGYVENDINIMO PLANO PATVIRTINIMO

Vadovaudamasi 2022 m. spalio 10 d. Europos Komisijos įgyvendinimo sprendimu Nr. C(2022) 7199, kuriuo patvirtinama 2021–2027 m. Lietuvos sienų valdymo ir vizų politikos finansinės paramos priemonės programa, ir įgyvendindama Lietuvos Respublikos Vyriausybės 2020 m. vasario 26 d. nutarimo Nr. 164 „Dėl institucijų, atsakingų už Sienų valdymo ir vizų finansinės paramos priemonės, įtrauktos į Integruoto sienų valdymo fondą, programos ir Vidaus saugumo fondo programos valdymą ir kontrolę Lietuvoje, paskyrimo“ 2 punktą, Funkcijų paskirstymo tarp institucijų, įgyvendinant Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, ir Vidaus saugumo fondo 2021–2027 m. programas, tvarkos aprašo, patvirtinto Lietuvos Respublikos vidaus reikalų ministro 2021 m. rugsėjo 2 d. įsakymu Nr. 1V-705 „Dėl Funkcijų paskirstymo tarp institucijų, įgyvendinant Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, ir Vidaus saugumo fondo 2021–2027 m. programas, tvarkos aprašo patvirtinimo“, 4.9 papunktį ir atsižvelgdama į Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, bei Vidaus saugumo fondo 2021–2027 m. programų valdymo taisyklių, patvirtintų Lietuvos Respublikos vidaus reikalų ministro 2022 m. rugsėjo 22 d. įsakymu Nr. 1V-610 „Dėl Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, bei Vidaus saugumo fondo 2021–2027 m. programų valdymo taisyklių patvirtinimo“, 21 punktą,

1. Tvirtinu Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, 2021–2027 m. programos veiksmų įgyvendinimo planą (pridedama).

2. Pavedu šio įsakymo vykdymo kontrolę vidaus reikalų viceministrui pagal veiklos sritį.“

Vidaus reikalų ministrė	Agnė Bilotaitė